Zbulimi amerikan: Rusia nënvlerësoi rezistencën e Ukrainës, por mund të përshkallëzojë më tej situatën
Megjithë humbjet e pësuara në Ukrainë, shërbimet amerikane të zbulimit thonë se Presidenti rus Vladimir Putin mund ta përshkallëzojë më tej situatën.
Rusia nënvlerësoi rezistencën që do të haste në Ukrainë, u thanë ligjvënësve amerikanë drejtuesit e shërbimeve të zbulimit gjatë një seance dëgjimore në Komisionin e Zbulimit të Dhomës së Përfaqësuesve. Megjithëse nuk është e qartë nëse presidenti rus synon të marrë të gjithë Ukrainën, apo nëse do të ndalej me diçka më pak, zyrtarët paralajmëruan se zoti Putin mund ta përshkallëzojë më tej situatën pavarësisht kostos së lartë që kjo mund të ketë me viktima në radhët e popullsisë civile. Shtetet e Bashkuara besojnë se Rusia nënvlerësoi forcën e rezistencës ukrainase përpara se të fillonte sulmin që duket se ka shkaktuar mijëra viktima në radhët e forcave ruse, u thanë ligjvënësve amerikanë zyrtarët e lartë të zbulimit. Dëshmitë e dhëna gjatë një seance dëgjimore të Komisionit të Zbulimit të Dhomës së Përfaqësuesve, janë deklaratat e para publike nga zyrtarët më të lartë të zbulimit që kur filloi lufta dy javë më parë. Ata ofruan pikëpamjet e tyre rreth planeve të Presidentit rus Vladimir Putin, ndërsa forcat ruse vazhdojnë të avancojnë përmes Ukrainës. Zyrtarët e bënë të qartë vlerësimin e tyre se sulmi i Rusisë është ngadalësuar nga një rezistencë e papritur nga forcat mbrojtëse ukrainase dhe se nuk është e qartë nëse zoti Putin synon të marrë të gjithë Ukrainën, apo nëse do të ndalej me diçka më pak. , tha Avril Haines, Drejtore e Zbulimit Kombëtar. Shtetet e Bashkuara mendojnë se zoti Putin kishte besuar se kryeqyteti ukrainas, Kievi, do të merrej brenda dy ditësh, tha Drejtori i CIA-s, William Burns, i cili beson se presidenti rus ka rezultuar i gabuar në çdo përllogaritje dhe se kjo mbart me vete rreziqet e saj për shkak të irritimit të mëtejshëm të udhëheqësit rus. , tha ai. Analistët e CIA-s megjithatë nuk shohin hapësira që zoti Putin ta realizojë objektivin e zëvendësimit të qeverisë së Presidentit Zelenski me një qeverisje pro-ruse. tha zoti Burns. Megjithë njoftimin e zotit Putin se do të rriste nivelin e gatishmërisë së Rusisë për armët bërthamore, zonja Haines tha se Shtetet e Bashkuara nuk vërejnë ndryshime të pazakonta në gatishmërinë e forcave bërthamore. , tha zonja Haines. Për sa i përket reagimit të Kinës, drejtori i CIA-s tha se udhëheqësit kinezë duken disi të trazuar nga sulmi i Rusisë ndaj Ukrainës, megjithëse nuk e kanë dënuar Rusinë. , tha zoti Burns. Disa nga drejtuesit e agjensive të zbulimit u zotuan se do të bëhet ç'është e mundur nga agjensitë e tyre për të mbështetur rezistencën ukrainase. Pjesa më e madhe e punës së komunitetit amerikan të zbulimit në Ukrainë do të bëhet ndoshta në rrethana sekrete. Megjithatë, drejtori i FBI-së Chris Wray tha se bazuar në kërkesën e Ukrainës, FBI-ja ka bashkëpunuar me kompanitë e mediave sociale për të mbyllur llogaritë e lidhura me Rusinë, të cilat po përhapnin dizinformim në Ukrainë.